Basarán (municipio)

Iste articlo tracta sobre o municipio desapareixito de Basarán. Ta atros usos d'o toponimo Basarán se veiga Basarán (desambigación).

Basarán yera un municipio historico d'Aragón que perteneceba a la comarca tradicional de Sobrepuerto, en o interfluvio d'os ríos Galligo y Ara, en as sierras interiors pirenencas. Actualment os nuclios y os territorios que feban parte d'o suyo termin se troban incorporatos en o termin municipal de Broto, comarca de Sobrarbe, Uesca.

Se'n puede documentar a existencia dende os primers censos dimpués d'a constitución d'os municipios modernos, en 1834, dica la decada de 1920, «Basarán» en a subpachina «Alteraciones de los municipios en los Censos de Población desde 1842» d'o Instituto Nacional de Estadística; consultada o 28 de marzo de 2016. momento en o cual se fusionó con o vecino municipio de Bergua dando Bergua-Basarán.

 Agregacions municipals 

O municipio naixió arredol d'o nuclio de Basarán, actualment despoblato, en o corazón de Sobrepuerto, y a suya población yera de 134 habitants en 1842.

En o censo de 1857 s'heba achuntau con o municipio d'Escartín y o d'Otal y a suya población heba puyau dica 316 habitants, de conchunta. A población d'o municipio, con os tres nuclios concabius, se mantenió estable mientres toda la segunda metat d'o sieglo XIX arredol d'es 260 habitants, pero mostraba indicios d'escomenzar a despoblar-se ya en as zaguerías d'o sieglo XIX, con 280 habitants en 1887, que s'heban transformau en 260 en 1900 (una perda de 20 habitants en 13 anyos) y que nomás yeran 215 en o censo de 1920, o zaguero a on que se documentó. En l'actualidat os tres nuclios que fizon parte d'o municipio de Basarán son despoblaus dende fa mas de 40 anyos.

 Cheografía 

O municipio incluiba o territorio en norte d'a serreta de Santa Cruz y sarrato d'a Canyosa dica o cuello Basarán, y por en norte tot lo paco de Basarán dica la Glera, y limitaba por l'este con o termin de Bergua en o barranco de la Pera.

Demografía

Evolución d'a población de Basarán dende 1857 dica 1920.

 Referencias 

Categoría:Municipios d'Aragón desapareixius
Categoría:Historia de Sobrepuerto
Categoría:Localidaz d'a diocesi de Chaca en Sobrarbe